Tattao a Boholano

Ti tattao a Boholano, tinawtawagan pay iti Bol-anon, ket mangibaga iti tattao nga agtataeng iti probinsia nga isla ti Bohol. Isuda ket paset ti dakdakkel a grupo ti etnolingguistiko a Bisaya a mangbukel ti kadakkelan a grupo ti etnolingguistiko a Filipino.

 Pagsasao 
Ti Boholano ket ti dialekto ti Cebuano a naisasao idiay isla ti Bohol iti Filipinas ken karuay daytoy ti bitla a Bisaya, urayno daytoy ket sagpaminsan a nibagbaga a kas sabali a pagsasao babaen dagiti dadduma a lingguista ken dagiti patneng nga agsasao. Ti Boholano, a naipangpangruna dagiti dialekto nga inus-usar iti Tengnga a Bohol, ket mabalin a mailasin manipud kadagiti sabali a dialekto a Cebuano babaen dagiti bassit a panagbaliw ti ponetiko.  Ti uni ti "y" iti Cebuano ket agbalin a "j" (ti "iya" iti Cebuano ket agbalin nga "ija"), ti uni ti "k" ket sagpaminsan nga agbalin nga "h" (ti "ako" iti Cebuano ket agbalin nga "aho"), ti uni ti "l" no mausar iti maikadua wenno sarunuenna ti silaba ket agbalin a "w" (ti "kulang" iti Cebuano ket agbalin a "kuwang"). Ngem dagiti dialekto nga inus-usar kadagiti lugar ti igid ti baybay ti Bohol, a mairaman idiay Siudad ti Tagbilaran, ket ganganidan a saan a malasin manipud kadagiti sabali a lugar nga agsasao iti Cebuano.

 Dagiti nagibasaran 

 Kitaen pay 
Dagiti grupo ti etniko iti Filipinas

 Dagiti akinruar a silpo 
 Ti pagsasao a Boholano
 Boholanon, babaen ni Diana Lyn Lopez 

Kategoria:Dagiti grupo ti etniko iti Filipinas